A picture containing text, compact disk, electronics, vector graphics

Description automatically generated

**SkyShowtime представя впечатляващия списък със заглавия, които ще предлага през 2024 г. и след това**

*Сред обявените наскоро оригинални сериали на SkyShowtime е и документалният сериал за спортната легенда* ***Schmeichel***

*Новите и ексклузивни сериали, които ще бъдат представени от услугата, включват* ***Landman*** *на Тейлър Шеридан и Кристиан Уолъс с участието на Били Боб Торнтън и Деми Мур,* ***The Day of the Jackal*** *с участието на Еди Редмейн и Лашана Линч*

*Сред хитовите сериали, които се завръщат, са* ***Frasier*** *(сезон 2),* ***Poker Face*** *(сезон 2),* ***Lioness*** *(сезон 2),* ***Tulsa King*** *(сезон 2) и* ***Yellowstone*** *(сезон 5Б)*

*SkyShowtime също така ще представи и впечатляваща колекция от хитове в боксофиса, сред които са* ***Боб Марли: One Love****,* ***Гадни момичета****,* ***Патешки истории*** *и номинираният за Academy Award® за най-добър филм* ***Заседнали***



**Изтегляне на изображения оттук**: <https://we.tl/t-GTw4NAO8rJ>

Днес SkyShowtime обяви колекцията си от нови и ексклузивни заглавия, чиято премиера предстои през 2024 г. и след това.

SkyShowtime е ексклузивният дом на най-добрите сериали от Paramount, NBCUniversal и Sky Studios и потвърди предлагането на поредица от заглавия със звезден актьорски състав, които ще бъдат достъпни за членовете по-късно тази година.

SkyShowtime разшири предложенията си, като включи и документални творби, сред които е и оригиналното заглавие **Schmeichel**, продуцирано съвместно със SkyShowtime. Звездата от световна величина – датският вратар Петер Шмайхел е най-награждаваният вратар в историята на Висшата лига и един от най-великите вратари на всички времена. Част от забележителния датски отбор на аутсайдерите, който спечели Европейския шампионат през 1992 г., той се превърна в опора на Манчестър Юнайтед по време на най-успешната им ера под ръководството на сър Алекс Фъргюсън.. Документалната творба **Schmeichel** е невероятна семейна история за успех, провали и спасение, която проследява както върховете, така и не толкова славните моменти в неговата впечатляваща 22-годишна кариера.

**Klitschko: More Than a Fight**, чийто режисьор е отличения с множество награди Кевин Макдоналд, ще предложи на зрителите на SkyShowtime уникален поглед върху бившия боксьор и световен шампион в тежка категория Витали Кличко и неговия брат Владимир, които заедно доминираха в този спорт повече от едно десетилетие. Този пълнометражен документален филм представя пътя на Витали от ринга до политиката, който в крайна сметка го отвежда до задачата да защитава столицата.

Сред предстоящите ексклузивни сериали е и **The Day of the Jackal,** адаптация в 10 серии на романа на Фредерик Форсайт и последвалия го отличен с награди филм на Universal Pictures от 1973 г. Този съвременен прочит на легендарния трилър е с участието на носителя на наградите Academy Award®, Tony и BAFTA Еди Редмейн в ролята на Чакала, ненадминат в уменията си и неуловим самотен убиец, както и Лашана Линч в ролята на Бианка, упорит агент от MI6, който го преследва непримиримо по целия свят. В сериала ще видим Урсула Корберо, звездата от глобалния хитов сериал La Casa De Papel (Money Heist), в ролята на Нурия, която е в центъра на личния живот на Чакала, без изобщо да подозира истинската му същност.

SkyShowtime добави към заглавията си, създадени от номинирания за Oscar® сценарист Тейлър Шеридан, и **Landman**  – модерна приказка за търсачи на богатство в света на нефтените сонди с участието на носителя на Academy Award® Били Боб Торнтън и номинираната за Golden Globe® Деми Мур. Сериалът ще се предлага за стрийминг ексклузивно в платформата по-късно през годината.

SkyShowtime обяви **The Donovans** – драма в 10 епизода, която се базира донякъде на хитовия сериал Ray Donovan и е със сценарист Ронан Бенет, създателя на Top Boy. Към проекта се присъединява и Гай Ричи като режисьор и изпълнителен продуцент.

Като услуга за стрийминг, създадена специално за Европа, SkyShowtime продължава да увеличава портфолиото си с оригинални програми за местната публика. В допълнение към **Schmeichel** SkyShowtime Original Series днес също така обяви и включването на испанските заглавия **Las Pelotaris 1926** и **Mamen Mayo**. Стрийминг услугата наскоро представи и участниците в полския оригинален сериал **Śleboda** на SkyShowtime, чието заснемане започна през април. Това е първата местна оригинална продукция на SkyShowtime, създадена за полската публика.

Добавянето на тези заглавия е в резултат на успеха на вече създадените оригинални сериали, представени в платформата от момента на пускането ѝ, сред които са  **Bosé**, **Codename: Annika**, **Fleeting Lies (Mentiras Pasajeras)**, **Los Enviados**, **Poker Face**, **The Curse**, **The Invisible Ladies (Las Invisibles)**, **The Winner (Víťaz)**,**Veronika** и  **Warszawianka**.

Членовете на SkyShowtime могат също така да очакват впечатляващ списък от завръщащи се любими заглавия, които ще бъдат налични за стрийминг ексклузивно в платформата, включително **Frasier** (сезон 2), **Funny Woman** (сезон 2), **Poker Face** (сезон 2), **Tulsa King** (сезон 2), **Lioness** (сезон 2)и хитът на Тейлър Шеридан **Yellowstone** (сезон 5Б).

Също така SkyShowtime ще представи и впечатляваща колекция от хитове в боксофиса с подбрани заглавия със звезден актьорски състав и представени за първи път в кината, сред които са: **Боб Марли: One Love**, **Гадни момичета**, **Патешки истории** и номинираният за Academy Award® за най-добър филм **Заседнали**.

Точните дати на премиерите на всички програми ще бъдат обявени на по-късен етап.

Главният изпълнителен директор на SkyShowtime Монти Сархан казва*: „SkyShowtime с вълнение споделя впечатляващата си колекция от нови оригинални, ексклузивни сериали и блокбъстъри, които ще бъдат представени на платформата през 2024 г. и след това. Продължаваме да представяме на членовете си най-доброто от Холивуд със заглавия със звезден актьоркси състав, като* ***Landman*** *и* ***The Day of the Jackal,*** *както и нови сезони на любимите на публиката заглавия, като* ***Yellowstone*** *(сезон 5Б) и* ***Frasier****. Също така с гордост обявяваме новите оригинални сериали на SkyShowtime* ***Las Pelotaris 1926****,* ***Mamen Mayo*** *и документалната поредица* ***Schmeichel****, с които затвърждаваме ангажимента си да предлагаме на членовете си в Европа премиум селекция от местни и международни заглавия.“*

Главният директор за съдържанието на SkyShowtime Кай Финке  
сподели*: „Предлаганото от SkyShowtime забавление е по-вълнуващо от всякога за нашите потребители, а следващата година ще бъде по-силна от която и да било досега. Особено нетърпеливо очакваме първата местна оригинална продукция на SkyShowtime, създадена за полската публика,* ***Śleboda****, чийто звезден актьорски състав обявихме наскоро. От завръщащи се хитове, като* ***Lioness*** *(сезон 2)****, Tulsa King*** *(сезон 2) и* ***Poker Face*** *(сезон 2), до отличени с Oscar® заглавия, като* ***The Holdovers****, или предстоящи документални заглавия, като* ***Klitschko: More Than a Fight*** *– подготвили сме по нещо за всеки.“*

SkyShowtime е достъпен директно за потребителите през приложението SkyShowtime за Apple iOS, tvOS, устройства с Android, Android TV, Google Chromecast, LG TV, Samsung Smart TV, избрани партньори за дистрибуция и през уебсайта www.skyshowtime.com.

Месечната цена на SkyShowtime за план „Стандартен с реклами“ е 3,99 евро, а месечната цена за план „Стандартен плюс“ е 5,99 евро. Планът „Стандартен с реклами“ ще включва реклами, докато „Стандартен плюс“ остава без реклами.

**КРАЙ.**

За повече информация, моля, посетете:

Уебсайт: [www.skyshowtime.com](http://www.skyshowtime.com)   
Нюзрум: <https://corporate.skyshowtime.com>   
LinkedIn: [www.linkedin.com/company/skyshowtime](http://www.linkedin.com/company/skyshowtime)   
X (по-рано позната като Twitter): [www.twitter.com/SkyShowtime](http://www.twitter.com/SkyShowtime)

**Данни за контакт:**

Нона Банкова

PR Consultant

[Nona.bankova@mslgroup.com](mailto:Nona.bankova@mslgroup.com)

**За SkyShowtime**

SkyShowtime е най-новата услуга за стрийминг в Европа. Съвместно начинание на Comcast и Paramount Global, SkyShowtime предоставя най-доброто развлечение от Холивуд и местни продукции, събрани на едно място.

От филми и оригинални сериали на емблематичните марки Universal Pictures, Paramount Pictures, Nickelodeon, DreamWorks Animation, Paramount+, SHOWTIME®, Sky Studios и Peacock до оригинални сериали на SkyShowtime – платформата е точното място за висококачествено развлечение в Европа.

SkyShowtime стартира през 2023 г. на всички пазари и се предлага в: Албания, Андора, Босна и Херцеговина, България, Дания, Испания, Косово, Нидерландия, Норвегия, Полша, Португалия, Румъния, Северна Македония, Словакия, Словения, Сърбия, Унгария, Финландия, Хърватия, Черна гора, Чехия и Швеция. Услугата се предлага от избрани доставчици на телевизия на някои пазари, а също така е достъпна и чрез Apple iOS, tvOS, устройства с Android, Android TV, Google Chromecast, LG TV, смарт телевизори Samsung и в мрежата.

**Бележки към редакторите**

**Боб Марли: One Love**

**Дата на представяне:** 6 август

Отпразнувай живота и музиката на икона, превърнала се във вдъхновение за множество поколения със своите послания за любов, мир и единство. Този изпълнен със сила и вдъхновение филм представя невероятната история на Боб Марли за това как преодолява трудностите и създава своята революционна музика, която променя света. В **Bob Marley: One Love** участват Кингсли Бен-Адир, Лашана Линч и Джеймс Нортън.

**Frasier** (сезон 2)

**Дата на представяне:** предстои да бъде обявена

Вторият сезон на **Frasier** ще продължи пред публика на живо в студио на Paramount Studios в Лос Анджелис. Сериалът проследява Фрейзър Крейн (Грамър) в следващия етап от живота му, в който той се завръща в Бостън, където го очакват нови предизвикателства, нови връзки и една или две стари мечти, които в крайна сметка трябва да реализира. Освен Грамър в новия сериал ще видим и Джак Кътмор-Скот в ролята на Фреди, синът на Фрейзър; Никълъс Линдхърст в ролята на Алън, стар приятел на Фрейзър от колежа и университетски преподавател; Токс Олагундойе в ролята на Оливия, колежка на Алън и ръководител на катедрата по психология в университета; Джес Салгейро в ролята на Ив, съквартирантката на Фреди, и Андърс Кийт в ролята на Дейвид, племенника на Фрейзър.

**Funny Woman** (сезон 2)

**Дата на представяне:** предстои през 2024 г.

Във втория сезон на **Funny Woman** Софи е щастлива от съдбата си. Тя е любимата комедийна телевизионна звезда на нацията, има добри приятели и романсът ѝ с Денис е обещаващ. Но бедите скоро я застигат. Разводът на Денис ще отнеме три години. Новият ситком на Софи се проваля и тя разкрива опустошаваща семейна тайна. Софи бяга от всичко това, като приема главната роля във филм, в който ще си партнира с френски актьор – бляскава кинозвезда и покорител на женските сърца. Филмът се превръща в хит и не особено искреният нов агент на Софи в САЩ ѝ предлага ново начало в Холивуд... Във втория сезон ще видим Джема Артъртън (The King’s Man, Summerland), която се завръща в ролята на чаровната комедийна звезда Софи Строу, заедно със Стив Зисис (The Changeling, Togetherness), Маркъс Ръдърфорд (The Wheel of Time, Obey), Тим Кей (The Witchfinder, This Time with Alan Partridge), Джема Уилън (Game of Thrones, The Tower) и Ройшийн Конати (GameFace, Man Down).

**Klitschko: More Than a Fight**

**Дата на представяне:** предстои през 2024 г.

**Klitschko: More Than a Fight**, чийто режисьор е носителят на множество награди Кевин Макдоналд, предлага на зрителите безпрецедентен поглед върху света на бившия боксьор и световен шампион в тежка категория Витали Кличко и с неговия брат Владимир, които заедно доминираха в този спорт повече от едно десетилетие. Днес Витали е кметът на Киев с най-дълъг мандат и този пълнометражен документален филм представя пътя му от ринга до политическата кариера, който в крайна сметка го отвежда до задачата да защитава столицата, атакувана от руските сили през февруари 2022 г.

**Landman**

**Дата на представяне:** предстои през 2024 г.

С действие, което се развива в пословичните бързо процъфтящи градове в Западен Тексас, **Landman** е модерна приказка за търсачите на богатство в света на нефтените сонди. Създаден от номинирания за Oscar® Тейлър Шеридан и Кристиан Уолъс, сериалът е базиран на известния подкаст от 11 части Boomtown и е история за възходите и паденията на местните жители и хищни милиардери, които стоят в основата на бум, променил климата, икономиката и геополитиката ни. В сериала участват звездите Били Боб Торнтън (Sling Blade, A Simple Plan, The Man Who Wasn’t There), Деми Мур (Ghost, A Few Good Men, G.I Jane), Джон Хам (Mad Men), Али Лартър (The Last Victim), Michelle Randolph (1923), Джейкъб Лофланд (Joker 2), Кейла Уолъс (When Calls the Heart), Джеймс Джордан (Yellowstone), Марк Коли (Nashville) и Паулина Чавес (The Expanding Universe of Ashley Garcia).

**Mamen Mayo**

**Дата на представяне:** предстои да бъде обявена

Оригиналният сериал на SkyShowtime **Mamen Mayo** е сериал, който представя фиктивни документални събития и комбинира черната комедия със семейната „драма“. Всеки епизод проследява посредника Мамен Майо, който се занимава с наследства, и юридическата му фирма Mediaciones Mayo в опитите му да разрешава конфликти на интереси в семейства, оплетени в спорове за наследство.

**Las Pelotaris 1926**

**Дата на представяне:** 5 юли

Създаден от Марк Систаре (Vis a Vis, El barco, La víctima número 8), **Las Pelotaris 1926** е оригинален сериал на SkyShowtime, който проследява Чело, Идоя и Итци – три жени, състезателки по пелота, които се опитват да се справят с трудностите по пътя към осъществяването на мечтите си през 20-те години на 20-и век. Тези успешни професионални спортистки ще се изправят пред предизвикателствата, породени от опита им да преодолеят догмите в свят, в който амбицията и свободата не са присъщи за жените. В главните роли в сериала ще видим мексиканската актриса Зурия Вега и испанските актриси Клаудия Салас и Мария де Нати, а също така и Давид Чокаро и Марко де ла О, Висенте Тамайо, Хектор Котсифакис и Антонио Гайона. Актьорският състав включва и колумбийската актриса Вивиана Серна, испанските актриси Алекс Ониева, Криста Арока и Ева Рубио, както и испанските актьори Хесус Кастейон и Петер Вивес заедно с ветерана Елигио Менендес от Мексико.

**Lioness** (сезон 2)

**Дата на представяне:** предстои да бъде обявена

Създаден от номинирания за Oscar® сценарист Тейлър Шеридан, сериалът **Lioness** е базиран на реално съществуваща програма и следи живота на Круз Мануелос (Лейла Де Оливейра), донякъде грубовата, но отдадена страстно на службата си млада жена морски пехотинец, която е вербувана да се присъедини към Lioness Engagement Team, за да помогне с унищожаването на терористична организация, действайки отвътре. Зоуи Салдана е в ролята на Джо, ръководител на програмата Lioness, която има за цел да обучава, управлява и ръководи действащите под прикритие жени агенти.

**Гадни момичета**

**Дата на представяне:** 28 август (Централна и Източна Европа)

Майсторката на комедията Тина Фей предлага нов прочит на модерната класика **Гадни момичета** – хитовата музикална кинокомедия, базирана на номинирания за Tony Award® едноименен мюзикъл от Бродуей. Новата ученичка Кейди Херън бързо се изкачва на върха на социалната верига, като навлиза в елитната група на „Пластмасовите“, водени от коварната и популярна Реджина Джордж и Гретчън и Карън, които само тичат след нея. Но когато Кейди прави огромната грешка да се влюби в бившето гадже на Реджина – Аарън Самюелс, тя се оказва плячка, попаднала под прицела на Реджина. Докато Кейди се готви за атака срещу върховния хищник на групата с помощта на своите странни приятели Джанис и Деймиън, тя трябва да се научи как да остане вярна на себе си, докато си пробива път из най-опасната джунгла на света: гимназията.

**Патешки истории**

**Дата на представяне:** предстои да бъде обявена

**Патешки истории** е нова оригинална комедия от Illumination, изпълнена с динамика. Животът на семейство Малард е потънал в рутина. Докато татко Мак е доволен от това, че семейството му продължава да живее спокойно и завинаги в езерото им в Нова Англия, то мама Пам иска да раздвижи нещата и да покаже на децата им – сина им тийнейджър Дакс и малката им дъщеря Гуен – целия свят. След като в езерото им пристига семейство мигриращи патици с вълнуващи истории от далечни места, Пам убеждава Мак да поемат на семейно пътуване през Ню Йорк чак до тропическа Ямайка. Но когато семейство Малард тръгва на юг за зимата, добре обмислените им планове бързо се объркват. Преживяванията им ги вдъхновяват да разширят хоризонтите си, да се отворят към нови приятелства и да постигнат много повече, отколкото са мислели, че е възможно, докато същевременно научават много повече за себе си и един за друг, отколкото някога са си представяли.

**Poker Face** (сезон 2)

**Дата на представяне:** предстои да бъде обявена

В оригиналния сериал на SkyShowtime **Poker Face** участваноминираната за Emmy® Наташа Лион в ролята на Чарли, която притежава необичайната способност да разпознава, когато някой лъже. Тя пътува със своя плимут баракуда и на всяка следваща спирка се среща с нови герои и странни престъпления, които просто няма как да не разкрие.

**The Day of the Jackal**

**Дата на представяне:** предстои да бъде обявена

В този съвременен прочит на легендарния трилър участват носителя на наградите Oscar®, Tony и BAFTA Еди Редмейн (новия вариант CABARET, който предстои да бъде представен на Бродуей, The Good Nurse, The Theory of Everything) в ролята на Чакала, ненадминат в уменията си и неуловим убиец, който работи сам, и Лашана Линч (Bob Marley: One Love, The Woman King, No Time To Die) в ролята на Бианка, упори агент от MI6, който го преследва непримиримо по целия свят. В сериала ще видим Урсула Корберо, звездата от глобалния хитов сериал La Casa De Papel (Money Heist), в ролята на Нурия, която е в центъра на личния живот на Чакала, без изобщо да подозира истинската му същност. Звездният актьорски състав включва също Чарлз Данс (Game of Thrones, The King’s Man) в ролята на Тимъти Уинтроп, Ричард Дормър (Blue Lights, Fortitude, Game of Thrones) в ролята на Норман, Чукуди Иуджи (Guardians of the Galaxy Vol.3, The Split) в ролята на Осита Холкроу, Лия Уилямс (The Capture, The Crown) в ролята на Изабел Кърби, Халид Абдала (The Crown, The Kite Runner) в ролята на Ъл Даг Чарлз, Елинор Матсура (The Walking Dead, I Used To Be Famous) в ролята на Зина Дженсън, Джонджо О'Нийл (Andor, Bad Sisters) в ролята на Едуард Карвър и Сул Рими (Classified, Andor) в ролята на Пол Пулман.

Адаптацията от 10 части е базирана на романа на Фредерик Форсайт и последвалия го отличен с награди филм на Universal Pictures от 1973 г.

**The Donovans**

**Дата на представяне:** предстои да бъде обявена

Семейство Донован, които работят с най-влиятелните клиенти в Европа, ще станат свидетели на изложени на риск семейни богатства и репутации, на възникването на странни съюзи и предателства на всяка крачка. И въпреки че днес са може би най-елитните специалисти в разрешаването на проблеми, естеството на бизнеса им означава, че няма гаранция за това, което предстои на следващия ден.

**Заседнали**

**Дата на представяне:** предстои да бъде обявена

Завладяващата история за малко вероятния съюз, възникнал между непокорен ученик, преподавател с печална слава, който не е любимец на никого, и директора на училището, които се оказват единствените останали в кампуса по време на коледната ваканция, помагайки си взаимно да осъзнаят, че не са длъжни да остават свързани с миналото си. В този трогателен филм участват носителя на Golden Globe® Пол Джиамати, носителката на Academy Award® Да'Вин Джой Рандолф и новоизгряващата звезда Доминик Сеса.

**Schmeichel**

**Дата на представяне:** предстои да бъде обявена

**Трейлър**: <https://youtu.be/soAtUrAngWc>

Великан на футбола - датският вратар Петер Шмайхел е най-титулуваният вратар в историята на Висшата лига и един от най-великите вратари на всички времена. Част от забележителния датски отбор на аутсайдерите, който спечели Европейското първенство през 1992 г., той се превърна в опора на Манчестър Юнайтед по време на най-успешната им ера под ръководството на сър Алекс Фъргюсън. Документалният филм **Schmeichel** е невероятна семейна история за успеха, провала и изкуплението, която ще документира върховете и спадовете на неговата изумителна 22-годишна кариера. Режисьор на **Schmeichel** е Оуен Дейвис, продуценти са Саймън Лазенби и Виктория Барел от Sylver Entertainment, а Dogwoof са изпълнителни продуценти.

**Śleboda**

**Дата на представяне:** Ще бъде обявенапрестои да бъде обявена

**Śleboda**  е първата местна оригинална продукция на SkyShowtime, създадена за полската публика. Оригиналният сериал на SkyShowtime се базира на първата част от признатата от критиката поредица криминални романи на Малгожата Фугиел-Кузминска и Михал Кузмински и ще бъде продуциран от Магдалена Шведкович (Forgotten Love), а режисьор ще бъде Михал Газда (The Pack, Forgotten Love).

**Tulsa King** (сезон 2)

**Дата на представяне:** предстои през 2024 г.

Сериалът, създаден от номинирания за Oscar® Тейлър Шеридан, който е и изпълнителен продуцент, проследява Дуайт „Генерала“ Манфреди, италиански мафиот от Ню Йорк, който излиза от затвора след 25 години и бива безцеремонно прокуден от шефа си в Тълса в щата Оклахома, за да подготви почвата за бизнеса им там. Осъзнавайки, че мафиотското му семейство може би не му мисли доброто, Дуайт постепенно изгражда свой екип от странни образи, които му помагат да положи основите на нова престъпна империя на място, което е като чужда планета за него. Звездите Анабела Скиора и Татяна Запардино, които се появяват епизодично в първия сезон, вече са част от основния състав във втория сезон заедно с невероятния списък с участващи актьори, сред които са Андреа Савидж, Мартин Стар, Макс Касела, Доменик Ломбардоци, Винсент Пиаца, Джей Уил, Гарет Хедлънд и Дана Дилейни.

**Yellowstone** (сезон 5Б)

**Дата на представяне:** ноември 2024 г.

**Yellowstone** проследява историята на семейство Дътън, чийто членове управляват най-голямото ранчо за добитък в Съединените щати. Сред нестабилни съюзи, неразкрити убийства, отворени рани и трудно извоювано уважение, ранчото е изправено пред постоянен конфликт с онези, с които граничи – разрастващ се град, резерват на коренни жители и коварни бизнес съперници. Yellowstone е създаден от номинирания за Oscar® сценарист Тейлър Шеридан (Wind River, Hell or High Water и Sicario) и Джон Линсън.